《感寓 其十》
宋代·刘弇

驱车出郭门，四顾心茫茫。玄蝉不知愁，十百号枯桑。

东北有故宫，云是许旌阳。旌阳昔仙去，鸡犬亦随翔。

云何誇毗子，乾没走康庄。徂年不可挽，绿发忽已苍。

我欲拂衣垢，驻景吸晨光。驾言从朱陵，荒兮其未央。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。